24PES-261

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Cristina López Mañero andreak, Legebiltzarreko Erregelamenduan ezartzen denaren babesean, honako galdera hau aurkezten du, Nafarroako Gobernuak idatziz erantzun dezan:

Cascanteko osasun-zentro berri baterako proiektuari eta obren hasieraren atzerapenari buruzko 00205 PES/11-24 galderari emandako erantzunean, kontratu-betebeharrak ez betetzeari buruz egin nuen galderari dagokionez, honako hau erantzun zidaten:

"Proiektuaren eta instalazioen definizioan Azpiegitura Zerbitzuko eta Tuterako Osasun Barrutiko teknikariek iradokitako zenbait doikuntzengatik luzatu zen entrega-epea, eta atzerapen hori ezin zaio egotzi erredakzio-talde horri".

* Zeintzuk izan ziren aipatzen diren doikuntzak?
* Nork eta noiz egin zituen? Idazkiaren kopia, posta elektronikoa edo erabilitako formula.
* Nork du doikuntza horiek egin behar izateko ardura, entrega-epean atzerapena eragin baitzuten?

Iruñean, 2024ko maiatzaren 21ean

Foru parlamentaria: Cristina López Mañero